wannaphong/clean_thaiwikipedia huggingface dataset:
# อัลเทินบวร์ค
อัลเทินบวร์ค  เป็นเมืองในรัฐทือริงเงิน ประเทศเยอรมนี ตั้งอยู่ 40 กิโลเมตรทางใต้ของนครไลพ์ซิช ในอดีตเป็นศูนย์กลางของอุตสากรรมผ้าทอและการผลิตเหล็กที่สำคัญในปริมณฑลเกอรา, ชวิคเกา และเค็มนิทซ์ ซึ่งมีประชากรรวมกันกว่าล้านคน 

อัลเทินบวร์คได้รับการกล่าวถึงครั้งแรกในเอกสารปีค.ศ. 976 และถือเป็นเมืองของชาวเยอรมันเมืองแรกๆในพื้นที่ของชาวสลาฟ จักรพรรดิฟรีดริชพระมัสสุแดงเคยเสด็จเยือนอัลเทินบวร์คหลายครา ในคริสต์ศตวรรษที่ 17 อัลเทินบวร์คเป็นเมืองหลวงของราชวงศ์เว็ททีน ซึ่งปกครองดัชชีซัคเซิน-อัลเทินบวร์คจนกระทั่งเยอรมนียุบเลิกระบอบศักดินาในปีค.ศ. 1918

อัลเทินบวร์คเคยมีประชากรสูงสุดในปีค.ศ. 1979 ด้วยจำนวนกว่า 55,000 คน หลังจากนั้นก็ประสบกับภาวะประชากรถดถอยเรื่อยมาจนถึงปัจจุบัน ปี 2017 มีประชากรรวม 32,374 คน
 แหล่งข้อมูลอื่น 

 Official website of the town
 Tourism information
 Lindenau-Museum
# จอห์น โอลิเวอร์
จอห์น วิลเลียม โอลิเวอร์ (เกิด 23 เมษายน 1977) เป็นตลก นักเขียน โปรดิวเซอร์ นักวิจารณ์การเมือง นักแสดงและพิธีกรโทรทัศน์ชาวอังกฤษ โอลิเวอร์เริ่มต้นอาชีพเป็นตลกสแตนด์อัพทั้งในสหราชอาณาจักรและสหรัฐ เขาได้รับความสนใจในวงกว้างขึ้นจากงานของเขาในรายการ เดอะเดลีโชว์วิธจอน สจวร์ต โดยเป็นผู้สื่อข่าวบริติชอาวุโสของรายการตั้งแต่ปี 2006 ถึง 2013 โอลิเวอร์คว้ารางวัลเอ็มมีไพรม์ไทม์สามรางวัลจากงานในฐานะนักเขียนทาง เดอะเดลีโชว์ และเป็นพิธีกรรับเชิญเป็นเวลาแปดสัปดาห์ในปี 2013 นอกเหนือจาก เดอะเดลีโชว์ แล้ว โอลิเวอร์ยังเป็นพิธีกรร่วมพอตแคสต์สุขนาฏกรรมเสียดสี เดอะบูเกิล (ปี 2007–2015) คู่กับแอนดี ซัลทซ์แมน ซึ่งโอลิเวอร์เคยเป็นพิธีกรร่วมกับเขาในซีรีส์วิทยุ พะลิติคอลแอนิมอล และเป็นพิธีกร จอห์น โอลิเวอส์นิวยอร์กสแตนด์อัพโชว์ ทางช่องคอเมดีเซ็นทรัลตั้งแต่ปี 2010 ถึง 2013 เขายังแสดงทางโทรทัศน์ ที่โดดเด่นที่สุดได้แก่ บทตัวประกอบเป็นเอียน ดันแคนในซิตคอม คอมมิวนิตี ทางช่องเอ็นบีซี

ตั้งแต่ปี 2014 โอลิเวอร์เป็นพิธีกรซีรีส์ลาสต์วีกทูไนต์วิธจอห์น โอลิเวอร์ทางช่องเอชบีโอ เขาได้รับการรู้จักในทางวิจารณ์และทางนิยมสำหรับผลงานของเขาทางซีรีส์ ซึ่งมีอิทธิพลต่อวัฒนธรรม กฎหมายและการออกนโยบายของสหรัฐซึ่งมีการเรียกว่า "ผลจอห์น โอลิเวอร์" สำหรับงานของเขาทาง ลาสต์วีกทูไนต์ โอลิเวอร์ชนะรางวัลเอ็มมีหกรางวัล และรางวัลพีบอดีสองรางวัล และรวมอยู่ในรายการไทม์ 100 ปี 2015 โดยได้รับอธิบายว่าเป็น "ตัวการการเปลี่ยนแปลงที่เป็นตลก... ทรงอิทธิพลเพราะเขาไม่กลัวที่จะจัดการกับปัญหาสำคัญอย่างไตร่ตรอง โดยไม่มีความกลัวหรือความสำนึกผิด"
# ชตวร์มอุนท์ดรัง
ชตวร์มอุนท์ดรัง  หรือชื่อในภาษาไทยคือ พายุและแรงอารมณ์พจนานุกรมราชบัณฑิตยสภา. วรรณกรรม ๖ มี.ค. ๒๕๔๕ เป็นขบวนการก่อนยุคศิลปะจินตนิยม (Romanticism) ขบวนการนี้เคลื่อนไหวทางด้านการดนตรีและวรรณกรรมเยอรมันในช่วงปลายคริสต์ทศวรรษ 1760 ถึงต้น 1780 โดยผลักดันให้แต่ละคนปลดปล่อยความเป็นตัวเองออกมาเต็มที่ ทั้งยังส่งเสริมการแสดงออกทางอารมณ์อย่างยิ่งยวดโดยไม่ต้องคำนึงเรื่องระบบแบบแผนใดๆ หรือก็คือเน้นอารมณ์มากกว่าหลักเหตุผล อุดมการณ์นี้มีเป้าหมายเพื่อขจัดลัทธิเหตุผลนิยม (rationalism) ซึ่งเป็นความเชื่อของยุคเรืองปัญญา 

ชื่อขบวนการถูกตั้งตามบทละคร ชตวร์มอุนท์ดรัง ของฟรีดริช มัคซีมีลีอาน คลิงเงอร์ ขบวนการนี้มีเกอเทอและชิลเลอร์เป็นสองแกนนำที่สำคัญ อุดมการณ์ของชตวร์มอุนท์ดรังได้รับอิทธิพลมาจากความคิดของรูโซและฮามันที่ว่า มนุษย์ควรยอมรับเข้าใจแก่นแท้และธรรมชาติของสิ่งต่างๆโดยอาศัยความบริสุทธ์ใจและประสบการณ์ในสิ่งนั้นๆ

ตัวอย่างของผลงานวรรณกรรมที่ถูกดัดแปลงให้เข้ากับอิทธิพลของขบวนการนี้ ได้แก่วรรณกรรมเรื่อง หนูน้อยหมวกแดง ฉบับดั้งเดิมหนูน้อยหมวกแดงและคุณยายถูกหมาป่าจับกินจนตาย แต่ฉบับดัดแปลง คนตัดฟืนได้ทำการผ่าท้องหมาป่าจนช่วยชีวิตทั้งสองไว้ได้ ซึ่งเป็นเนื้อเรื่องที่อยู่เหนือหลักเหตุผล ส่วนตัวอย่างด้านดนตรีได้แก่ ซิมโฟนีหมายเลข 25 ของโมทซาร์ท ที่นอกจากจะมีคีย์ผิดแปลกแล้วยังมีการลัดจังหวะดนตรีที่เด่นขึ้นมา การใช้เครื่องเป่าในบทเพลงนี้ยังมีความเป็นอิสระในขณะที่ไวโอลินถูกบรรเลงอย่างฉูดฉาด

บุคคลในขบวนการที่มีชื่อเสียง
ด้านวรรณกรรม
150px|thumb|โยฮัน ว็อล์ฟกัง ฟ็อน เกอเทอ
 โยฮัน ว็อล์ฟกัง ฟ็อน เกอเทอ (Johann Wolfgang von Goethe)
 ฟรีดริช ชิลเลอร์ (Friedrich Schiller)
 ยาค็อบ มีชาเอิล ไรน์ฮอลด์ เล็นซ์ (Jakob Michael Reinhold Lenz)
 ฟรีดริช มัคซีมีลีอาน คลิงเงอร์ (Friedrich Maximilian Klinger)
 ก็อทฟรีท เอากุสท์ เบือร์เกอร์ (Gottfried August Bürger)
 ไฮน์ริช วิลเฮ็ล์ม ฟ็อน แกร์สเทินแบร์ค (Heinrich Wilhelm von Gerstenberg)
 โยฮัน เกออร์ค ฮามัน (Johann Georg Hamann)
 โยฮัน ก็อทฟรีท แฮร์เดอร์ (Johann Gottfried Herder)
ด้านดนตรี
150px|thumb|โยเซ็ฟ ไฮเดิน
 คาร์ล พีลิพ เอ็มมานูเอิล บัค (Carl Philipp Emanuel Bach)
 โยฮัน คริสทีอัน บัค (Johann Christian Bach)
 โยฮัน คริสทอฟ ฟรีดริช บัค (Johann Christoph Friedrich Bach)
 วิลเฮ็ล์ม ฟรีเดอมัน บัค (Wilhelm Friedemann Bach)
 โยเซ็ฟ ไฮเดิน (Joseph Haydn)
 โยเซ็ฟ มาร์ทิน เคราส์ (Joseph Martin Kraus)
 ว็อล์ฟกัง อมาเดอุส โมทซาร์ท (Wolfgang Amadeus Mozart)
 โยฮัน บัพทิสท์ วันฮาล (Johann Baptist Wanhal)
# โปเกมอน ยอดนักสืบพิคาชู
โปเกมอน ยอดนักสืบพิคาชู  เป็นภาพยนตร์โปเกมอนแฟนตาซีลึกลับ กำกับโดย Rob Letterman เขียนบทโดย Dan Hernandez ,Benji Samit ,Rob Letterman ,Derek Connolly จากเรื่องราวของ Hernandez, Samit และ Nicole Perlman ได้อ้างอิงมาจากวิดีโอเกมยอดนักสืบพิคาชู พ.ศ. 2559 ภาพยนตร์เรื่องนี้เป็นกิจการร่วมค้าที่ผลิตโดย วอร์เนอร์บราเธอส์, เลเจนดารี เอ็นเตอร์เทนเมนต์ และ บริษัท โปเกมอน จำกัด ร่วมกับ โตโฮ ออกฉายในโรงภาพยนตร์ในประเทศญี่ปุ่นเมื่อวันที่ 3 พฤษภาคม พ.ศ. 2562 และ ออกฉายในโรงภาพยนตร์ในประเทศสหรัฐอเมริกาเมื่อวันที่ 10 พฤษภาคม พ.ศ. 2562 ส่วนออกฉายในโรงภาพยนตร์ในประเทศไทยเมื่อวันที่ 9 พฤษภาคม พ.ศ. 2562 ทำรายได้ทั่วโลกอยู่ที่ 425.5 ล้านดอลลาร์สหรัฐ ส่วนในประเทศไทยทำรายได้อยู่ที่ 54.96 ล้านบาท

 เรื่องย่อ 
เรื่องราวเริ่มขึ้นเมื่อ แฮร์รี่ กู๊ดแมน นักสืบเอกชนมือหนึ่งหายตัวไปอย่างลึกลับ ทำให้ทิม ลูกชายวัย 21 ปี ต้องค้นหาว่าเกิดอะไรขึ้น ที่มาช่วยเขาสืบหาเบาะแส คือโปเกมอนคู่หูของแฮร์รี่ นักสืบพิคาชู โปเกมอนฝีปากคมกริบ เจ้าแห่งการแกะรอยสุดน่ารัก ที่บางทีติดจะมึนๆ หน่อย ทั้งคู่พบว่าพวกเขาสามารถสื่อสารกันได้อย่างลงตัวแปลกใหม่ ทิมและพิคาชูต้องร่วมกันสู้ในการผจญภัยระทึกขวัญเพื่อไขปริศนาสุดยุ่งเหยิง ไล่ตามเบาะแสร่วมกันสู่ถนนนีออนลิทแห่งเมืองไรม์ - เมืองทันสมัยที่มนุษย์และโปเกมอนอยู่ร่วมกันในรูปแบบไลฟ์แอคชั่นสมจริง พวกเขาพบกับโปเกมอนหลากหลาย ค้นพบแผนการณ์สุดสะพรึงที่อาจทำลายความสงบสุขของทั้งจักรวาลโปเกมอน

 นักแสดง 
 ตัวละคร นักแสดงต้นฉบับ นักพากย์เสียงไทยทิม กู๊ดแมนจัสติส สมิธกริน อักษรดีพิคาชูไรอัน เรย์โนลส์จักกฤษณ์ หาญวิชัยแฮร์รี่ กู๊ดแมนพอล คิทสัน ลูซี่ สตีเว่นส์แคธริน นิวตันชิดชนก แย้มมาเอช. โยชิดะเคน วาตาบาเบ้จิราวัฒน์ วชิรศรัณย์ภัทรฮาเวิร์ด คลิฟฟอร์ดบิล ไนกี้โฆษิต กฤตนันท์โรเจอร์ คลิฟฟอร์ดคริส เกียรร์อภินันท์ ธีระนันทกุลดร. แอนน์ โลรองต์ 

 ตัวละคร 

 โปเกมอนที่ปรากฏ 
พิคาชู (ピカチュウ)
โคดั๊ก (コダック)
เมตามอน (メタモン)
บูล (ブルー)
ลิซาดอน (リザードン)
คาระคาระ (カラカラ)
เปโรรินกา (ベロリンガ)
ฮิโตคาเงะ (ヒトカゲ)
เซนิกาเมะ (ゼニガメ)
เอแปม (エイパム)
คิโมริ (キモリ)
พูริน (プリン)
รุมปัปป้า (ルンパッパ)
บาเรียด (バリヤード)
โดกอม (ドゴーム)
คาเม็กซ์ (カメックス)
เก็งเกอร์ (ゲンガー)
คอยคิง (コイキング) → เกียราดอส (ギャラドス)
อีบุย (イーブイ) → บูสเตอร์ (ブースター)
ฟุชิกิดาเนะ (フシギダネ)
เนมัช (ネマシュ)
เดียอัลกา (ディアルガ), พัลเกีย (パルキア), อาเซอุส (アルセウス)
มิวทู (ミュウツー)
โอไดล์ (オーダイル)
 โปเกมอนที่อยู่สถาบันวิจัย 
เก็กโคกะ (ゲッコウガ)
โดไดทอส (ドダイトス)
 โปเกมอนอื่นๆ 
ยังชัม (ヤンチャム)
โกรอนดะ (ゴロンダ)
โกรูก (ゴルーグ)
เชโรเนโกะ (チョロネコ)
ไคริกี้ (カイリキー)
คาบิก้อน (カビゴン)
เคคคิง (ケッキング)
การ์ดี้ (ガーディ)
วินดี้ (ウインディ)
วาร์เกิ้ล (ウォーグル)
ออคตัน (オクタン)
เอมอนกา (エモンガ)
บาชูรู (バチュル)
โดโดริโอ (ドードリオ)
คุวาวะ (キュワワー)
วาชิบอน (ワシボン)
นิวร่า (ニューラ)
คิงเลอร์ (キングラー)
ฟุชิกิบานะ (フシギバナ)
พิจ็อต (ピジョット)
บัฟฟารอน (バッフロン)
ฟลาเปเป้ (フラベベ)
แซนด์ (サンド)
เนตี้ (ネイティ)
วานิโนโกะ (ワニノコ)
โกลอน (ゴローン)
โครัดตะ (コラッタ)
โดโด (ドードー)
เมลีป (メリープ)
ริโอรุ (リオル)
โปวารุน (ポワルン)
ทาบุนเนะ (タブンネ)
หมายเหตุ
# มิสเตอร์ซูปราเนชันแนลไทยแลนด์ 2019
มิสเตอร์ซูปราเนชันแนลไทยแลนด์ 2019 เป็นการประกวดมิสเตอร์ซูปราเนชันแนลไทยแลนด์ครั้งที่ 4 การประกวดรอบตัดสินจัดขึ้นเมื่อวันที่ กันยายน 2562 และจะเปิดตัว 20 สาวสวยผู้เข้าประกวดในแฟชั่นโชว์ชุดว่ายน้ำริมสระของโรงแรมนันดา เฮอริเทจ ในวันเสาร์ที่ 7 กันยายน 2562 และรอบตัดสินจะจัดขึ้นในวันพุธที่ 28 สิงหาคม พ.ศ. 2562 ที่โรงแรมเดอะบาซ่าร์ แยกรัชดาภิเษก-ลาดพร้าว, กรุงเทพมหานคร ถ่ายทอดออกอากาศทางสถานีโทรทัศน์ พีพีทีวี ช่อง 36 เวลา 23.00 น.เวทีมิสและมิสเตอร์ซูปร้าฯ ประกาศจับมือ JSL ต่อยอดศิลปินในสังกัด. สืบค้นเมื่อ 7 สิงหาคม 2019 ซึ่งจะได้เป็นตัวแทนประเทศไทยเข้าร่วมประกวดมิสเตอร์ซูปราเนชันแนล 2019 

 ผลการประกวด 
 ลำดับ 
ผลการประกวดผู้เข้าประกวดการประกวดระดับนานาชาติรางวัลพิเศษมิสเตอร์ซูปราเนชันแนลไทยแลนด์ 2019 #18 – ชาญชัย รุ่งไพสิฐเข้ารอบ 20 คนสุดท้าย – มิสเตอร์ซูปราเนชันแนล 2019มิสเตอร์ไทยแลนด์โมเดลออฟเดอะเวิลด์ 2019 #05 – ฉัตรทอง พรพิริยะโยธาไม่ได้เข้าร่วมการประกวดโกลบอลเอเชียโมเดลไทยแลนด์ 2019 #14 – ฟลาโก้ ศรนรินทร์ชนะเลิศ – โกลบอลเอเชียโมเดล 2019 #01 – อรุโณทัย สุขสวัสดิ์ไม่ผ่านเข้ารอบ – โกลบอลเอเชียโมเดล 2019มิสเตอร์ไทยแลนด์แอมบาสซาเดอร์ออฟเดอะเวิลด์ 2019 #02 – ณัฐพจน์ ธนาทิพย์อุดมโชคไม่ได้เข้าร่วมการประกวดมิสเตอร์โกลบไทยแลนด์ 2019 #16 – เลอชาญ โก๊ะแอไม่ได้เข้าร่วมการประกวดแอลฟาแมนอินเตอร์เนชันแนลไทยแลนด์ 2019 #21 – กัณตพงศ์ กลิ่นด้วงไม่ได้เข้าร่วมการประกวดแอททิจูดแมนอินเตอร์เนชันแนลไทยแลนด์ 2019 #03 – ณรงค์ฤทธิ์ อุ่นบุรมย์ไม่ได้เข้าร่วมการประกวดรางวัลตำแหน่งพิเศษมิสเตอร์ป๊อปปูล่าโหวต #12 – ปฎิพัทธิ์ กนกอมรศิลป์

 ผู้เข้าประกวด 
21 ผู้เข้าประกวดที่ได้รับการยืนยัน:11 หนุ่มหล่อตัวแทนจังหวัด. สืบค้นเมื่อ 7 สิงหาคม 201922 หนุ่มที่ต้องเข้ามาชิงดำลุ้นเข้าร่วมประกวดในรอบ Boarding Pass. สืบค้นเมื่อ 7 สิงหาคม 2019
หมายเลขผู้เข้าประกวดชื่อเล่นจังหวัดตำแหน่งในการประกวด01 อรุโณทัย สุขสวัสดิ์ข้าวขอนแก่นโกลบอลเอเชียโมเดลไทยแลนด์ 201902 ณัฐพจน์ ธนาทิพย์อุดมโชคเบสท์ขอนแก่นมิสเตอร์ไทยแลนด์แอมบาสซาเดอร์ออฟเดอะเวิลด์ 201903 ณรงค์ฤทธิ์ อุ่นบุรมย์เดี่ยวน่านแอททิจูดแมนอินเตอร์เนชันแนลไทยแลนด์ 201904 ปัญญวิช ปิยะพรมดีมั่นขอนแก่น05 ฉัตรทอง พรพิริยะโยธาแชมป์เพชรบุรีมิสเตอร์ไทยแลนด์โมเดลออฟเดอะเวิลด์ 201906 รณกฤต สัมบัญนังบาสอุดรธานี07 ชวนชัย ศรัทธาคลังนนท์อุบลราชธานี08 ชนาธิป ธนสารวิมลไมค์กรุงเทพมหานคร09 ณฐกร ถามุลตรีบิ๊กกันมหาสารคาม10 โยธิน บรรลือทรัพย์โยสุรินทร์11 สุริยา พุทธชาติตุลย์นครราชสีมา12 ปฎิพัทธิ์ กนกอมรศิลป์ปินกรุงเทพมหานครมิสเตอร์ป๊อปปูล่าโหวต13 จักริน นาคประสิทธิ์พีชร้อยเอ็ด 14 ฟลาโก้ ศรนรินทร์อัสสิงห์บุรีโกลบอลเอเชียโมเดลไทยแลนด์ 201915ภูริพัฒน์ สันติสิริกุลเทมส์กรุงเทพมหานคร16เลอชาญ โก๊ะแอบุชกรุงเทพมหานครมิสเตอร์โกลบไทยแลนด์ 201917อุดมโชค สันติธรรมากรฮั้งเซ้งปราจีนบุรี18ชาญชัย รุ่งไพสิฐต้องเพชรบุรีมิสเตอร์ซูปราเนชันแนลไทยแลนด์ 201919จิรพัฒน์ บวรเกียรติเมธีแสตมป์ศรีสะเกษ20นฤพนธ์ วงษ์จันทร์ไซม่อนบุรีรัมย์21กัณตพงศ์ กลิ่นด้วงแจ๊คสุรินทร์แอลฟาแมนอินเตอร์เนชันแนลไทยแลนด์ 2019
# มหาวิทยาลัยเยนา
มหาวิทยาลัยฟรีดริช ชิลเลอร์ แห่งเยนา  หรือเรียกอย่างย่อว่า มหาวิทยาลัยเยนา เป็นสถาบันอุดมศึกษาของรัฐ ตั้งอยู่ในเมืองเยนา รัฐทือริงเงิน ประเทศเยอรมนี มหาวิทยาลัยแห่งนี้ก่อตั้งในปีค.ศ. 1558 ด้วยดำริของโยฮัน ฟรีดริชที่ 1 เจ้าผู้คัดเลือกแห่งซัคเซิน ถือเป็นหนึ่งในสิบมหาวิทยาลัยที่เก่าแก่ที่สุดของเยอรมนี ตั้งชื่อตามนักกวีและนักปรัชญาฟรีดริช ชิลเลอร์ ซึ่งเคยเป็นอาจารย์วิชาปรัชญาที่มหาวิทยาลัยแห่งนี้ในคริสต์ศตวรรษที่ 19 ชิลเลอร์มีส่วนดึงดูดเหล่านักปรัชญาแถวหน้ามาที่เยนาอย่างคับคั่ง นักปรัชญาชื่อดังแห่งยุคคนอื่นๆที่เคยสอนที่นี่ อาทิ โยฮัน ก็อทลีพ ฟิชเทอ, เกออร์ค วิลเฮ็ล์ม ฟรีดริช เฮเกิล, ฟรีดริช วิลเฮ็ล์ม โยเซฟ เชลลิง และฟรีดริช ชเลเกิล เป็นต้น นับว่าเป็นสถาบันการศึกษาศูนย์กลางแห่งยุคศิลปะจินตนิยม(Romanticism)ตอนต้นในเยอรมนี

ในปี ค.ศ. 2014 มหาวิทยาลัยมีนักศึกษาราว 19,000 คน และอาจารย์ 375 คน
อ้างอิง

เยนา
หมวดหมู่:ก่อตั้งในคริสต์ศตวรรษที่ 16
หมวดหมู่:สิ่งก่อสร้างในรัฐทือริงเงิน
# ไอออนฮีเลียมไฮไดรด์
แคตไอออนไฮโดรฮีเลียม(1+) (สัญลักษณ์ HeH+) หรือเรียก ไอออนฮีเลียมไฮไดรด์หรือไอออนโมเลกุลฮีเลียม-ไฮไดรด์ เป็นไอออนประจุบวกที่ก่อกำเนิดจากปฏิกิริยาของโปรตอนกับอะตอมฮีเลียมในเฟสแก๊ส มีการผลิตขึ้นครั้งแรกในห้องปฏิบัติการในปี 1925 มีคุณสมบัติประจุไฟฟ้าเท่ากับโมเลกุลไฮโดรเจน และเป็นกรดที่เข้มที่สุดเท่าที่ทราบ โดยมีสัมพรรคภาพโปรตอน 177.8 kJ/mol มีการเสนอตั้งแต่คริสต์ทศวรรษ 1970 ว่า HeH+ ควรเกิดในธรรมชาติในสารระหว่างดาวฤกษ์ จนมีรายงานการค้นพบทางฟิสิกส์ดาราศาสตร์อย่างชัดเจนในปี 2019 มันเป็นไอออนเฮเทอโรนิวเคลียร์ที่เรียบง่ายที่สุดและเทียบได้กับไออนโมเลกุลไฮโดรเจน  แต่มีโมเมนต์สองขั้วถาวร ทำให้การอธิบายลักษณะสเปกโตรสโคปง่ายขึ้น โมเมนต์สองขั้วที่คำนวณได้ของ HeH+ เท่ากับ 2.26 หรือ 2.84
# หลงกั๋วแอนด์ชีฮยอน
หลงกั๋วแอนด์ชีฮยอน  เป็นดูโอชาวเกาหลีใต้ที่ก่อตั้งโดย Choon Entertainment ในกรุงโซลประเทศเกาหลีใต้ ก่อนหน้านี้ทั้งคู่เข้าร่วมแข่งขันในรายการ โปรดิวซ์ 101 ซีซัน 2 เปิดตัวครั้งแรกเมื่อวันที่ 31 กรกฎาคม ค.ศ. 2017 โดยมีซิงเกิล "the.the.the" ต่อมา หลงกั๋ว ได้เข้าร่วมเป็นสมาชิกของกลุ่มบอยแบนด์โปรเจ็กต์ เจบีเจ เป็นระยะเวลาเจ็ดเดือนกับค่าย Fave Entertainment

สมาชิก
จิน หลงกั๋ว Jin Longguo 金龙国 / คิม ยงกุก Kim Yong-guk 김용국
คิม ชีฮยอน Kim Shi-hyun 김시현 / คิม วอน Kim Won 김원

 ผลงานเพลง 
อัลบั้มรายละเอียดอัลบั้มอันดับราคาขาย (วอน)KORthe.the.the จำหน่าย: 31 กรกฎาคม ค.ศ. 2017
 ค่าย: Choon Entertainment, เอ็นเอชเอ็น เอ็นเตอร์เท็นเม้นต์
 Formats: ซีดี , ดาวน์โหลดเพลง5 KOR: 33,550
# ฟรีดริช วิลเฮ็ล์ม โยเซ็ฟ เช็ลลิง
ฟรีดริช วิลเฮ็ล์ม โยเซ็ฟ เช็ลลิง  เป็นนักปรัชญาชาวเยอรมัน เป็นหนึ่งในสามแกนนำหลักที่พัฒนาอุดมการณ์เยอรมัน (German idealism) ร่วมกับโยฮัน ก็อทลีพ ฟิชเทอ อดีตอาจารย์ที่ปรึกษา กับเกออร์ค วิลเฮ็ล์ม ฟรีดริช เฮเกิล เพื่อนร่วมชั้นและคู่แข่งในเวลาต่อมา ทฤษฎีปรัชญาของเช็ลลิงเป็นที่กล่าวขานว่าค่อนข้างยากต่อการเข้าใจ

ประวัติ
เช็ลลิงเกิดเมื่อวันที่ 27 มกราคม ค.ศ. 1775 ที่เลออนแบร์ค ในดัชชีเวือร์ทเทิมแบร์ค (ปัจจุบันคือรัฐบาเดิน-เวือร์ทเทิมแบร์ค) จักรวรรดิโรมันอันศักดิ์สิทธิ์ เป็นบุตรของนายโยเซ็ฟ ฟรีดริช เช็ลลิง (Joseph Friedrich Schelling) กับนางก็อทลีบีน มารี (Gottliebin Marie) เด็กชายเช็ลลิงเข้าเรียนที่โรงเรียนโบสถ์เบเบินเฮาเซิน ใกล้กับเมืองทือบิงเงิน ซึ่งบิดาของเขาเป็นอนุศาสนาจารย์และนักตะวันออกศึกษาที่โรงเรียนนั้น ในปีค.ศ. 1783 เช็ลลิงเข้าเรียนที่โรงเรียนละตินในเนือร์ทิงเงิน (Nürtingen) และได้รู้จักกับฟรีดริช เฮิลเดอร์ลิง ซึ่งแก่กว่าห้าปี ต่อมาในปีค.ศ. 1790 เช็ลลิงในวันสิบห้าปีเข้าเรียนที่ศาสนวิชชาลัยทือบิงเงิน (Tübinger Stift) เร็วกว่าคนปกติถึงห้าปีJohn Morley (ed.), The Fortnightly Review, Voll. 10, 12, London: Chapman & Hall, 1870, p. 500. ที่ศาสนวิชชาลัย เช็ลลิงได้เป็นเพื่อนร่วมห้องกับเฮเกิลและเฮิลเดอร์ลิง จนทั้งสามสนิทสนมกัน

เมื่อเช็ลลิงได้ศึกษาเรื่องปิตาจารย์แห่งคริสตจักรและปรัชญากรีกโบราณ ความสนใจทางด้านเทววิทยาก็ค่อยเบนไปหาวิชาปรัชญา เช็ลลิงจบการศึกษามหาบัณฑิตในปีค.ศ. 1792 และจบการศึกษาระดับดุษฎีบัณฑิตในปีค.ศ. 1795 ขณะเดียวกัน เขาก็เริ่มอ่านหนังสือของอิมมานูเอล คานต์ และโยฮัน ก็อทลีพ ฟิชเทอ ซึ่งมีอิทธิพลทางความคิดต่อเขาอย่างมาก ต่อมาในปีค.ศ. 1797 เช็ลลิงไปเยือนเมืองไลพ์ซิชในฐานะอาจารย์พิเศษและผู้ปกครองเด็กสองคนที่ตระกูลขุนนางฝากฝัง เช็ลลิงถือโอกาสเข้าเป็นอาจารย์ที่มหาวิทยาลัยไลพ์ซิช เขาลุ่มหลงศาสตร์สมัยใหม่อย่างวิชาเคมีและชีววิทยา เขาได้ไปเยือนเมืองเดรสเดินในปีเดียวกัน และมีโอกาสได้พบกับสองพี่น้องชเลเกิล รวมทั้งโนวาลิสRobert J. Richards, The Romantic Conception of Life: Science and Philosophy in the Age of Goethe (2002), p. 149.
# ฮยองซ็อบเอ็กซ์อึยอุง
ฮยองซ็อบเอ็กซ์อึยอุง  เป็นดูโอชาวเกาหลีใต้ที่ก่อตั้งโดยเยฺว่หฺวาเอนเตอร์เทนเมนต์ในโซล ประเทศเกาหลีใต้ ก่อนหน้านี้ทั้งคู่เคยเข้าร่วมในรายการพรอดิวซ์ 101 ฤดูกาล 2 โดยเปิดตัวเมื่อวันที่ 2 พฤศจิกายน ค.ศ. 2017 ด้วยซิงเกิล "อิตวิลบีกูด" ทั้งคู่เปิดตัวในวงบอยแบนด์เทมเพสต์ของเยฺว่หฺวาเมื่อวันที่ 2 มีนาคม ค.ศ. 2022

 สมาชิก 
อัน ฮยองซ็อบ 
อี อึยอุง 

ผลงานเพลง
ซิงเกิลอัลบั้ม
 ชื่อ รายละเอียด ตำแหน่งชาร์ตสูงสุด ยอดขาย KOR 
  The Moment of Memory  วางจำหน่าย: 2 พฤศจิกายน 2017
 สังกัด: เยฺว่หฺวาเอนเตอร์เทนเมนต์
 รูปแบบ: ซิดี, ดิจิทัลดาวน์โหลด, สตรีมมิง 5 KOR: 29,976 Color of Dream  วางจำหน่าย: 10 เมษายน 2018
 สังกัด: เยฺว่หฺวาเอนเตอร์เทนเมนต์
 รูปแบบ: ซิดี, ดิจิทัลดาวน์โหลด, สตรีมมิง 10 KOR: 14,026

ซิงเกิล
 ชื่อ ปี ตำแหน่งชาร์ตสูงสุด ยอดขาย(DL) อัลบั้ม KOR "It Will Be Good" (좋겠다) 2017 — rowspan="2"  The Moment of Memory "Love Tint" (너에게 물들어) 2018 — Color of Dream "—" หมายถึง ไม่ติดชาร์ต

รางวัลและการเสนอชื่อ
 ปี รางวัล ประเภท เสนอชื่อ ผล 2018 Mnet Asian Music Awards Best New Male Artist ฮยองซ็อบเอ็กซ์อึยอุง  Soribada Best K-Music Awards Rising Hot Star Award
# โยฮัน ก็อทลีพ ฟิชเทอ
โยฮัน ก็อทลีพ ฟิชเทอ  เป็นนักปรัชญาชาวเยอรมันและต่อมากลายเป็นแกนนำหลักในการก่อตั้งขบวนการปรัชญาที่ชื่อว่าอุดมการณ์เยอรมัน (German idealism) ซึ่งเป็นแนวความคิดที่พัฒนาต่อยอดมาจากทฤษฎีและงานเขียนเชิงจริยธรรมของอิมมานูเอล คานต์ นักปรัชญาและนักวิชาการพึ่งจะเริ่มยอมรับนับถือฟิชเทอเป็นนักปรัชญาคนสำคัญเมื่อไม่นานมานี้จากการใช้เชาวน์ปัญญาตนขยายอัตพิชาน (self-consciousness) หรือการตระหนักตน (self-awareness) ฟิชเทอยังทำงานเขียนเกี่ยวกับปรัชญาการเมือง และยังได้รับการยกย่องเป็นหนึ่งในบิดาของลัทธิชาตินิยมเยอรมัน
อ้างอิง
# มิสเตอร์อินเตอร์เนชันแนลไทยแลนด์ 2019
มิสเตอร์อินเตอร์เนชันแนลไทยแลนด์ 2019  เป็นการประกวดมิสเตอร์อินเตอร์เนชันแนลไทยแลนด์ ครั้งที่ 2 โดยการประกวดรอบตัดสินจะจัดขึ้นในวันที่ 9 กันยายน พ.ศ. 2562 ณ โรงละครเดอะบาซาร์ เธียเตอร์ กรุงเทพมหานคร ซึ่งในช่วงสุดท้ายของการประกวดรอบตัดสิน นิค โนลเท มิสเตอร์อินเตอร์เนชันแนลไทยแลนด์ 2018 ได้ส่งมอบตำแหน่งให้ ไกรวิชญ์ คุมมงคล เป็นมิสเตอร์อินเตอร์เนชันแนลไทยแลนด์คนใหม่ และจะได้เป็นตัวแทนจากประเทศไทยเพื่อเข้าร่วมการประกวดมิสเตอร์อินเตอร์เนชันแนล 2018

 ผลการประกวด 
 ลำดับ 
ผลการประกวดผู้เข้าประกวด มิสเตอร์อินเตอร์เนชันแนลไทยแลนด์ 2019  – ไกรวิชญ์ คุมมงคลมิสเตอร์โกลบอลไทยแลนด์ 2019  – จีรวัฒน์ เวชสกล รองอันดับ 2  – วัชพล วิมานจตุรงค์ 7 คนสุดท้าย นภพล วีระกุล
  – วสันต์ สว่างวงค์
  – ณัฐวร สมศรี 15 คนสุดท้าย   – เดโชพล พลสวัสดิ์
  – คุณษนนท์ จันทร์หนองแวง
  – ภาณุพงศ์ สมพรไพลิน
  – ราชรัช ถิ่นจอม
  – อดิศักดิ์ ขำมี
  – นภพล วีระกุล
  – พุทธวัฒน์ ทองโอษฐ์
  – ภาณุพงศ์ สมบัติพล
  – อภิสิทธิ์ สมศรีสุข

 รางวัลพิเศษ 
 รางวัล ผู้เข้าประกวด ชุดประจำจังหวัดยอดเยี่ยม  – อดิศักดิ์ ขำมีรูปร่างงาม  – อดิศักดิ์ ขำมีมิตรภาพอะวอร์ด  – มานพ จันทะสูนย์โซเชียลอะวอร์ด  – เดโชพล พลสวัสดิ์

 โซเชียลอะวอร์ด 
 รางวัล ผู้เข้าประกวดโซเชียลอะวอร์ด  – เดโชพล พลสวัสดิ์10 คนสุดท้าย  – วสันต์ สว่างวงค์
  – ณัฐวร สมศรี
  – ไกรวิชญ์ คุมมงคล
  – คุณษนนท์ จันทร์หนองแวง
  – อดิศักดิ์ ขำมี
  – ภาณุพงศ์ สมพรไพลิน
  – พุทธวัฒน์ ทองโอษฐ์
  – วัชพล วิมานจตุรงค์
  – ภูวดล กันทา

ผู้เข้าประกวด
29 ผู้เข้าประกวดที่ได้รับการยืนยัน:
หมายเลขจังหวัดผู้เข้าประกวดชื่อเล่นตำแหน่งในการประกวดMIT01 พลวัฒร์ ฤทธาพรมเต้ยMIT02 ภาคิน พงษ์สมบัติฟลุ๊คMIT03 คุณษนนท์ จันทร์หนองแวงแชมป์15 คนสุดท้ายMIT04 ราชรัช ถิ่นจอมนิค15 คนสุดท้ายMIT05 ณัฐวร สมศรีเต๋า7 คนสุดท้ายMIT06 ธนภัทร เกิดอิ่มเดฟ7 คนสุดท้ายMIT07 ภูวดล กันทาภูMIT08 วสันต์ สว่างวงค์เดียร์7 คนสุดท้ายMIT09 สุวัตนา ตระการรัตติแบงค์MIT10 จีรวัฒน์ เวชสกลบอมมิสเตอร์โกลบอลไทยแลนด์ 2019MIT11 ธวัชชัย นาชัยพลอยเจมส์MIT12 ธนาธร ปิ่นสกลธารินMIT13 นภพล วีระกุลปก15 คนสุดท้ายMIT14 พุทธวัฒน์ ทองโอษฐ์ตูมตาม15 คนสุดท้ายMIT15ภาณุพงศ์ สมบัติพลณัฐ15 คนสุดท้ายMIT16ธนากร สิงหานิลโอ๊ตMIT17ปฐมนาม ภาคีโพธิ์พีMIT18วัชพล วิมานจตุรงค์คลินรองอันดับ 2MIT19ชลธี ทับทองฮอนด้าMIT20อภิสิทธิ์ สมศรีสุขเนส15 คนสุดท้ายMIT21ภากร พงษ์สมบัติเฟรนด์MIT22แท่งทอง กุลวิเศษตี๋ตี๋MIT23จักรพรรณ์ ปอยะรัตน์เจมส์MIT24ภาณุพงศ์ สมพรไพลินเบนซ์15 คนสุดท้ายMIT25มานพ จันทะสูนย์ปังปอนด์MIT26ปุณยวัจน์ คำโนนม่วงกายMIT27เดโชพล พลสวัสดิ์โจนัส15 คนสุดท้ายMIT28อดิศักดิ์ ขำมีเท่15 คนสุดท้ายMIT29ไกรวิชญ์ คุมมงคลเอิร์ธมิสเตอร์อินเตอร์เนชันแนลไทยแลนด์ 2019
# พระเนมินาถ
พระเนมินาถ เป็นตีรถังกรที่ 22 ของศาสนาเชน ชื่ออื่น ๆ เช่น "พระเนมิ" และ "พระอริสตเนมิ" พระองค์เป็นหนึ่งในสี่ตีรถังกรที่ได้รับการเคารพสูงสุดในศาสนาเชน ได้แก่ พระฤษภนาถ, พระมหาวีระ, พระปารศวนาถ และ พระเนมินาถ

นักประวัติศาสตร์เชื่อกันว่าพระเนมินาถมีชีวิตอยู่ในช่วงราว 3,200 ปี ก่อน ค.ศ. เชื่อกันว่ามีอายุไขถึง 1,000 ปี  ท่านเกิดเป็นบุตรคนสุดท้องของ Samudravijaya และ พระนางศิวเทวี นอกจากนี้ยังเชื่อกันว่าท่านเป็นพระญาติกับพระกฤษณะซึ่งเป็นเทพฮินดู การสร้างรูปเคารพจึงประกอบด้วยสังข์เช่นเดียวกับที่พบในรูปเคารพของพระวิษณุ ท่านเกิดที่ Sauripura (Dvaraka) ใน Yadu lineage เช่นเดียวกันกับพระกฤษณะ ท่านเป็นผู้ดูแลฝูงสัตว์ และตกหลุมรักในสัตว์ต่าง ๆ ในตำนานของเชน ในพิธีมงคลสมรสของท่าน ท่านได้ยินเสียงสัตว์ร้องโหยหวนเพราะโดนฆ่าเพื่อนำมาประกอบอาหารเลี้ยงในงาน ท่านเกิดความสงสารและเศร้าโศกมาก จึงสละชีวิตทางโลก ฉากดังกล่าวพบได้ทั่วไปในงานศิลปะเชน ท่านเข้าถึงโมกษะบนเขา Girnar ใกล้ Junagadh ปัจจุบันเป็นสถานที่แสวงบุญสำคัญ
# วิลเฮ็ล์ม ไมบัค
วิลเฮ็ล์ม ไมบัค  เป็นผู้ออกแบบเครื่องยนต์คนแรกๆและนักอุตสาหกรรมชาวเยอรมัน เขาเป็นผู้ก่อตั้งบริษัทบริษัทไมบัค-โมทอร์เรินเบา ได้รับการขนานนามว่าเป็น "ราชาแห่งนักออกแบบ"

วิลเฮ็ล์ม ไมบัค เกิดในปีค.ศ. 1846 ที่เมืองไฮล์บร็อนในราชอาณาจักรเวือร์ทเทิมแบร์ค เป็นบุตรของช่างไม้ เมื่ออายุได้แปดขวบครอบครัวก็ย้ายไปพำนักในเมืองชตุทท์การ์ท เขาเข้าเรียนที่โรงเรียนการกุศลในเมืองร็อยท์ลิงเงิน ผู้อำนวยการโรงเรียนเห็นว่าเด็กชายไมบัคมีแววด้านเทคนิคจึงส่งตัวไปฝึกงานที่โรงเรียนช่าง เมื่ออายุได้ 15 ปี ไมบัคสนใจงานออกแบบเชิงอุตสาหกรรม และเข้าศึกษาวิชาฟิสิกส์และคณิตศาสตร์เพิ่มเติมที่โรงเรียนมัธยมของรัฐในเมืองร็อยท์ลิงเงิน

ในปลายคริสต์ศตวรรษที่ 19 ไมบัคร่วมกับนายก็อทลีพ ไดม์เลอร์ พัฒนาเครื่องยนต์สันดาปภายในความเร็วสูงขนาดเบาขึ้นมา ซึ่งเหมาะสมกับการติดตั้งในพาหนะบก, อากาศ และทางน้ำ เครื่องยนต์เหล่านี้ถูกติดตั้งในจักรยานยนต์และเรือยนต์แรกของโลก และภายหลังการเสียชีวิตของไดม์เลอร์ ก็มีการเปิดตัวรถยนต์ใหม่ในปีค.ศ. 1902 ชื่อว่าโมเดลเมอร์เซเดส (Model Mercedes)

ไมบัคก้าวหน้าจนได้เป็นผู้อำนวยการฝ่ายเทคนิคของบรรษัทไดม์เลอร์มอเตอร์ (Daimler Motoren Gesellschaft) แต่เข้ากับประธานบริษัทไม่ค่อยได้ นั่นทำให้ไมบัคลาออกจากบริษัทในปี 1907 เพื่อไปก่อตั้งบริษัทของตนเองกับลูกชายชื่อว่าบริษัทไมบัค-โมทอร์เรินเบา (Maybach-Motorenbau GmbH) เมื่อปีค.ศ. 1909 ซึ่งมีส่วนร่วมในการผลิตเครื่องยนต์ให้กับเรือเหาะเซ็พเพอลีน (Zeppelin) ต่อมาเมื่อจักรวรรดิเยอรมันพ่ายแพ้ในสงครามโลกครั้งที่หนึ่งและจำต้องลงนามในสนธิสัญญาแวร์ซาย ไมบัคปรับตัวเข้ากับสถานการณ์นี้โดยหันไปผลิตรถยนต์หรูวางจำหน่ายภายใต้แบรนด์ "Maybach" บริษัทยังมีส่วนร่วมในสงครามโลกครั้งที่สองในปีค.ศ. 1940 โดยการผลิตเครื่องยนต์ให้กับรถถังหนัก ทีเกอร์ 1 และทีเกอร์ 2

เชิงอรรถ
 Niemann, Harry: Mythos Maybach, 4. Aufl., Stuttgart 2002
 Niemann, Harry: Maybach - der Vater des Mercedes, 3. Aufl., Stuttgart 2000
 Niemann, Harry: Wilhelm Maybach - König der Konstrukteure, 1. Aufl., Stuttgart 1995
 Rathke, Kurt: Wilhelm Maybach - Anbruch eines neuen Zeitalters, 1. Aufl., Friedrichshafen 1953
 Rauck, Max J.: Wilhelm Maybach: der grosse Automobilkonstrukteur. Baar 1979.
# อัตเลติโกเดมาดริดในฤดูกาล 2018–19
ฤดูกาล 2018–19 เป็นฤดูกาลที่ 88 ของ อัตเลติโกเดมาดริด และเป็นฤดูกาลที่ 82 ของสโมสรใน ลาลิกา ลีกสูงสุดของ ฟุตบอลสเปน อัตเลติโกเข้าร่วมการแข่งขันใน ลาลิกา, โกปาเดลเรย์, ยูฟ่าแชมเปียนส์ลีก และ ยูฟ่าซูเปอร์คัพ.

ผู้เล่น

การซื้อขายนักเตะ

ย้ายเข้า

ย้ายออก

การแข่งขัน
ภาพรวม

ลาลิกา

ตารางคะแนน

ผลงานโดยรวม

ผลงานในแต่ละนัด

แมตช์

โกปาเดลเรย์

รอบ 32 ทีมสุดท้าย

รอบ 16 ทีมสุดท้าย

 ยูฟ่าแชมเปียนส์ลีก 

 รอบแบ่งกลุ่ม 

 รอบแพ้คัดออก 

 รอบ 16 ทีมสุดท้าย 

ยูฟ่าซูเปอร์คัพ

สถิติ
ผู้ทำประตู

ผู้เล่นลาลิกาโกปาเดลเรย์แชมเปียนส์ลีกยูฟ่าซูเปอร์คัพทั้งหมด 17FW อ็องตวน กรีแยซมาน152402126MF โกเก302168MF ซาอุล ญีเกซ4011622FW อัลบาโร โมราตา60006510FW อันเฆล กอร์เรอา3200519FW ดิเอโก โกสตา2012572DF ดิเอโก โกดิน301049FW นิคอลา คาลินิช2200495MF โทมัส พาร์เตย์3000311MF ตอมา เลอมาร์2100314MF โรดริ30003123DF ฟีลีปี ลูอีช2000224DF โฆเซ ฆิเมเนซ00202144DF ซานเตียโก อาริอัส1000118MF แฌลซัน มาร์ติงช์0100121DF ลูกัส แอร์น็องแดซ1000123MF บิโตโล0100132FW โบร์ฆา การ์เซส11000155MF เซร์ฆิโอ กาเมโย110001เข้าประตูตัวเอง30003ทั้งหมด55911479

1ผู้เล่นจากทีมสำรอง - อัตเลติโกเดมาดริด เบ.
# อัญชลีมุทรา
อัญชลีมุทรา (,) หรือ ปราณามาสนะ (สันสกฤต: प्रणामासन,) เป็นท่ามือที่มาจากศาสนาแบบอินเดีย ซึ่งมีการปฏิบัติในเอเชียและที่อื่นๆ ท่ามือนี้ถูกใช้เป็นสัญลักษณ์ของความเคารพและคำทักทายใน อินเดีย, ศรีลังกา, เนปาล, ภูฏาน, พม่า, ไทย, ลาว, กัมพูชา และอินโดนีเซีย นอกจากนี้ยังใช้ในหมู่ชาวพุทธในเอเชียตะวันออก ลัทธิเต๋าและชินโต ในหมู่ผู้ฝึกโยคะและกลุ่มคนของประเพณีที่คล้ายคลึงกัน ท่ามือนี้จะมีอยู่ในโยคาสนะจำนวนหลายท่า และยังใช้สำหรับการนมัสการในหลายศาสนาแถบตะวันออก

ที่มาของคำ
อัญชลี เป็นคำสันสกฤต แปลว่า "เครื่องบูชาศักดิ์สิทธิ์", "ท่าแห่งความเคารพ", "การประสาทพร", "การคารวะ" มาจาก อัญช หมายถึง "การให้เกียรติหรือเฉลิมฉลอง"

มุทรา หมายถึง "ท่า" หรือ "สัญลักษณ์" ความหมายของวลีจึงเป็น "สัญลักษณ์ของความเคารพ"

ท่านี้ยังเป็นที่รู้จักในชื่อของ ฤทัยอัญชลีมุทรา หมายถึง "ท่าเคารพจากใจ" และ อัตตาอัญชลีมุทรา หมายถึง "ท่าเคารพด้วยตัวตน"
# เอ็นจีซี 7027
เอ็นจีซี 7027 เป็นเนบิวลาดาวเคราะห์อายุน้อยและมีมวลหนาแน่นอยู่ในกลุ่มดาวหงส์และห่างจากโลกประมาณ 3,000 ปีแสง เนบิวล่านี้ถูกค้นพบโดยเอดวร์ด สเตฟานในปี 1878 จากกล้องโทรทรรศน์สะท้อนแสงขนาด 31 นิ้ว ที่หอดูดาวมาร์แซย์ เนบิวลานี้เป็นหนึ่งในเนบิวลาดาวเคราะห์ที่เล็กที่สุดและมีความน่าสนใจมากที่สุดแห่งหนึ่งในเอกภพ นอกจากนี้ในปี 2019 เนบิวลานี้ยังเป็นสถานที่แรกที่พบไอออนฮีเลียมไฮไดรด์ในเอกภพ
# พระพาหุพลี
พระพาหุพลี  เป็นหนึ่งในเทพที่ได้รับการเคารพอย่างสูงในศาสนาเชน ท่านเป็นบุตรของพระอาทินาถ ผู้เป็นตีรถังกรองค์แรกของศาสนาเชน และเป็นน้องชายของพระภารตจักรวรรติน ตามตำนานเล่าว่าท่านทำสมาธิอย่างแน่วแน่ ไม่เคลื่อนไหวร่างกายเป็นเวลาหนึ่งปีในท่ายืนตรง (เรียกว่า kayotsarga) ทำให้มีพืชต่าง ๆ เติบโตและมาเกาะเกี่ยวขาของท่าน ลักษณะนี้สามารถสังเกตได้ชัดเจนในรูปเคารพของท่าน หลังท่านทำสมาธิมาได้หนึ่งปีเต็ม ท่านบรรลุภาวะเกวลญาณ
 
นามอื่น ๆ ของท่าน คือ "กามเตศวร" (Kammateswara) และ "โคมเตศวร" (Gommateshwara) ตามชื่อของรูปปั้นโคมเตศวร (Gommateshwara Statue) ซึ่งสร้างขึ้นในจักรวรรดิคงคาตะวันตก (Western Ganga Dynasty) โดย พระเจ้าจาวุนทรายะ รูปปั้นนี้มีความสูง  มีลักษณะเป็นรูปปั้นแบบโมโนลิธ ปัจจุบันตั้งอยู่ในอาณาเขตของ ศรวนเวลโคล, อำเภอฮัสซาน, รัฐกรณาฏกะ ประเทศอินเดีย